52. schôdza NR SR - 2.deň - B. popoludní
Dátum: 2026-05-27
Poslanec: Jakab, Július (SLOVENSKO)
Druh vystúpenia: Vystúpenie v rozprave

Dámy a páni, začnem asi tak od konca toho, čo som počul počas týchto rozpráv, ktoré boli predo mnou a to je teda pán poslanec, ktorý hovorí o recesiách a o rôznych krízach. Mne sa zdá, že táto vláda sa snaží navodiť dojem, že akoby čelila rovnakým krízam, ak nie väčším, ako boli medzi rokmi 2020 – 2023. Čo je absolútna blbosť a stačí sa pozrieť na okolité krajiny. Stačí sa pozrieť na Českú republiku a na ich ekonomický rast alebo na Poľsko a ich ekonomický rast. Ja to poviem znova, že môžete hovoriť o Nemecku a o nemeckej ekonomike. Môžeme sa baviť o ich vývoji, o ich raste HDP, ale v skutočnosti, v skutočnosti sú na túto krajinu naviazané aj iné ekonomiky, ako je napríklad Česká republika alebo Poľsko. A oni dokážu urobiť ten rast napriek, divme sa svetu, tomu, ako funguje ekonomika Nemecka. Prečo to asi je? No je to preto, že oni si tú ekonomiku nezadusili. Ja hovorím, že vy ste tú ekonomiku zadusili a zadusili ste ekonomickú situáciu. Čiže tá kríza najväčšia, ktorá na Slovensku je, je, bohužiaľ, hlavne vaša vláda. A ukazuje sa to v tých opatreniach, ktoré ste zvolili pri troch konsolidáciách. Aj keď sa vyhýbate tomu, aby ste povedali, že to bol blud a že to bolo škodlivé pre slovenskú ekonomiku, tak v konečnom dôsledku to sami priznávate, pretože, keď som videl ten súbor opatrení, ktorý je, no v podstate však dostali to už len najväčší zamestnávatelia, odborári, už to videl každý, kto to vidieť chcel, tak keď som sa pozrel na tie opatrenia, tak za prvé nič reálne neriešia. Mne to príde také trochu ako Sulíkovo kilečko. Veľa sa o tom rozprávalo, ale v konečnom dôsledku ani nepomohlo, ani nepoškodilo, proste že 0,00 nič a také sú aj tie vaše opatrenia. Tie opatrenia ale hlavne priznávajú, že veci, ktoré ste prijali v tých troch konsolidáciách, tak vy ich teraz chcete meniť a chcete ich rušiť. Aby ste uzdravili ekonomiku, aby ste ju naštartovali. Čiže inými slovami sami priznávate, že to, čo ste v troch konsolidáciách zaviedli, tak teraz potrebujete zrušiť, pretože viete, že je to guľa na nohe slovenskej ekonomike. Keď sa pozriete na jedno, jedno tam máte opatrenie, aby som povedal, ktoré sa dá aj vyčísliť. A to je, že zlacnenie elektrickej energie alebo proste celkovo odberu elektrickej energie pre podnikateľov. Keď si to spočítate na cenu za megawatthodinu, keď si to spočítate na poplatky a tak ďalej, tak vám vyjde, že predstavte si, že ste firma, odoberáte elektrickú energiu, tak po tomto opatrení by vám mala zlacnieť elektrická energia o necelých 0,5 %. To je nič. To je absolútne nič. Preto tí zamestnávatelia vám hovoria, že tie opatrenia sú jalové. Preto vás vyzývajú na zrušenie transakčnej dane, preto vás vyzývajú na zrušenie daní, ktoré ste zaviedli. Znova to poviem. Vy ste zvýšili daň pre veľkých podnikateľov zo zisku na 24 %. Čiže už pri tomto ste najvyšší spomedzi celého regiónu krajín, ktoré sú okolo nás. Česko 21, Poľsko 19, Maďarsko 9 %. Popritom ste zaviedli transakčnú daň. Áno, hovoríte, že ste ju doniesli z Maďarska, ale to Maďarsko som pred chvíľou povedal, že má oproti nám 9 % firemnú daň. My máme 24 %. Čiže, inými slovami, tie firmy v tom Maďarsku znesú tú transakčnú daň, keď majú len 9 % daň k tomu. Ale u nás, keď majú aj transakčnú daň, aj 24 % daň, tak je to proste obrovská záťaž. Inými slovami, ekonómovia vám vypočítali, že to je, ako keby bolo daňové zaťaženie na úrovni 27,2 %. To sú opatrenia, ktoré ste zaviedli, ktoré nechcete vidieť a treba ich zrušiť, aby ste tým podnikateľom pomohli. Môžeme sa baviť o živnostníkoch. Ja som tu počul Roberta Fica. Myslím, že to bolo včera. Kedy hovoril, že 65 % živnostníkov nezaplatili ani euro na dani. Že prečo by to platili? A za druhé, z čoho by to platili? Pozrite si, ako ste zvýšili sociálne a zdravotné odvody. Za tri roky vašej vlády ste ich zvýšili približne o 50 %. O 50 % ste zvýšili odvody tým živnostníkom. Keď si dáte odpočítateľný základ dane, paušálne náhrady, paušálne výdavky, ktoré si môžu uplatniť, tak čo? Koľko, koľko im vyjde na tú daň? Však oni už ani nemajú z čoho zaplatiť tú daň. Z tých zárobkov si spočítajte normálne jednoduchého živnostníka, ktorý dostáva na faktúru nejakú mzdu, ktorý odvedie sociálne a zdravotné odvody, ktorý si uplatní nezdaniteľnú časť základu dane, ktorý uplatní paušálne výdavky, koľko mu zostane na to, aby zaplatil daň? 65 % živnostníkov vám nezaplatí daň a vyhýba sa tomu, pretože nevidia za to ani pridanú hodnotu. Čiže za prvé, vy ste ich skasali, zvýšili ste im odvody približne o 50 % počas tohto vášho volebného obdobia. Však sa pozrite, kde sú tie odvody. Kde boli za Matoviča? Niekde na úrovni 270 € aj sociálne, aj zdravotné mesačne. Teraz sa blížia do doby, že nie k 500 €? Cez 400 – 450. Tak jasné, že tí živnostníci vám nechcú platiť dane. A potom ich ešte šikanujete transakčnou daňou, to mám úplne najradšej, že vy ste ich tam nechali čakať v tých radách na mraze. Klientské centrá, aby si vybavili, že transakčnú daň budú po novom platiť. A teraz sa SNS chváli tým, že pre živnostníkov ste zrušili transakčnú daň. Tak to mi príde také na hlavu, viete ako pri tých všetkých ostatných opatreniach. Ja som dnes počul ministra Migala, že on ide za 105 miliónov € budovať IT systém na lepší výber daní, aby bol lepší výber daní. Tak to som ešte fakt nepočul. Za prvé, ak by chcel robiť obdobný systém, tak v Maďarsku, kde je 10 miliónov obyvateľov, tento systém stál niekde okolo 20 miliónov €, u nás ide stáť 105 miliónov €. Už z toho vám trčí, že to je úplná blbosť. Ale za druhé, viete, prečo máme nízky výber dane? Štefan Kisz vám to tu hovoril, nie je tu, lebo pred chvíľou vám to hovoril. Práve kvôli tomu, že ste znížili trestné sadzby. To je presne to ako s tými živnostníkmi. Vy ste ich navliekli do transakčnej dane, šikanovali ste ich s tým, potom ste im to zrušili. To isté ste urobili pri znížení trestných sadzieb. Vy ste zrušili špeciálnu prokuratúru, zrušili ste NAKA, vyšetrovateľov, ktorí boli efektívni, ste rozprášili, ani ich nechcete zobrať naspäť, aj keď vám súdy niečo hovoria, ale zároveň vy ste znížili trestné sadzby za daňové podvody. Keď hovoríme, že daňový podvod za 20 000 € nie je trestným činom, no tak tí daňoví podvodníci si to jasne uvedomujú. Preto máte 1,2 miliardy výpadok na daniach. Preto neviete naplniť štátnu kasu. Preto pri každom opatrení, ktoré by ste mali pre tých ľudí zaviesť, lebo vy sami ste tým daňovým podvodníkom rozviazali ruky. Tak najprv vy znížite trestné sadzby, pripravíte štátnu kasu o 1,2 miliardy € ročne a potom poviete, že aby ste to zaplátali, tak idete robiť IT systém za 105 miliónov €, totálne predražená úplná blbosť, ktorú proste nepotrebujeme. Namiesto toho, aby ste naspäť zvýšili tie trestné sadzby, tak idete kupovať niečo za 100 miliónov, čo nepomôže. To je problém súčasnej vlády. Viete, že vy chcete urobiť nejaké prorastové opatrenia, ale nedokážete ich urobiť. 134 dní čakáme na prorastové opatrenia, o ktorých sme nepočuli. Akurát o nejakých, že napríklad chcete, viete čo? Chcete podnikateľom zrušiť tú povinnosť, ktorú ste zaviedli, mimochodom, aby mali tú A4 nalepenú v prevádzkach. To je prorastové opatrenie. Podľa mňa z toho normálne teraz pôjdu hore všetci. Budú len tak sa im sypať zisky. Rozumiete, čo sú prorastové opatrenia bez vplyvu na štátny rozpočet? Pozrite tie opatrenia, ktoré poslala ministerka. Však vy budete mať k tomu prístup ako prvý, keď budete chcieť alebo, ak chcete, jej zavoláte, teraz vám to pošle. Čo to poslali tým najväčším zamestnávateľom alebo tým odborárom? Si pozrite, aký to má reálny dopad. Je to na smiech, fakt. A hlavne, keď ešte potom počujete Migala, že za 105 miliónov… K tomu prístupu ako prvý, keď budete chcieť alebo, ak chcete. Ježiš, zavoláte, teraz vám to pošle. Čo to poslali tým najväčším zamestnávateľom alebo tým odborárom? Si pozrite, aký to má reálny dopad. Je to na smiech, fakt. A hlavne, keď ešte potom počujete Migala, že za 105 miliónov, však tu on zákazku inú ako pod 100 miliónov ani nechce robiť. S utajenou analýzou. Presne takisto je to aj teraz. Zákazka za 105 miliónov na to, aby sa tu menej kradlo na DPH, čo ste spôsobili vy znížením trestných sadzieb, a analýza k tomu je nezverejniteľná. Hlavne, že stála 170 000 € či koľko. Tak ja sa pýtam, že to, čo sú za postupy? Ako vám má niekto potom veriť? Jasné, že potom všetci hovoria, že je to čistý kšeft a čistý biznis, keď sa to nedá porovnať so zahraničím, keď zahraničie, ktoré, napríklad to Maďarsko, ktoré je dvojnásobne veľké počtom obyvateľov oproti nám, tak to stálo päťnásobne menej, ako to chce urobiť Migaľ. Keď rozviažete ruky daňovým podvodníkom a potom ich chcete zväzovať systémom za 100 miliónov € pri tom, čo vám uniká 1,2 miliardy, ktoré zvýšenými trestnými sadzbami by ste mali naspäť. Pozrite si štatistiku výberu daní. Výberu daní za jednotlivé roky. Ono je to normálne v časti štátneho rozpočtu, ktorý schvaľujete každý rok. Je tam predikcia na základe zákonov, ktoré vy prijímate. Je tam predikcia na ďalšie roky. Aký je výber daní? Je tam aj DPH-čka, sú tam dane z príjmu a tak ďalej. Keď si pozriete svoje volebné obdobie posledné, napríklad, keď Kamenický teda hovorí, že 2018, 2019, aké to boli roky, nikdy ste nedokázali naplniť ten ukazovateľ výberu daní. Vždy vás proste tí ľudia podvádzali alebo vy ste sa nechali podvádzať, nechali ste im rozviazané ruky a tak je to aj teraz. 1,8 miliardy len za rok 2025 podľa čísel, ktoré nájdete na ministerstve financií. To sú obrovské straty, ale vy tú dieru neplatíte. Vy tú dieru chcete zaplátať lepiacou páskou, ktorá fungovať nebude. Viete, to je taká reklama, ono je také ikonické na internete, že je tam taký obrovský sud s vodou, vyteká z toho voda a taký pánko na to prilepí lepiacu pásku a tvári sa, že je to vyriešené. To sú presne tie vaše opatrenia. Vy ste rozstrieľali ten sud s tou vodou, tečie to na všetky strany a vy sa tvárite, že lepiacou páskou to idete poriešiť. Nie. Preto my hovoríme, že zásadné opatrenia treba urobiť. Preto hovoríme, že treba zvýšiť trestné sadzby. Pretože všetci si uvedomujú, že kradnúť momentálne je povolené. Nehovoriac o tých rozsudkoch, napríklad pani Rošková, ktorá za tie podvody dostala dva roky podmienku a 10 000 trest, pričom išlo o podvody za 150 000. Čiže bombovo hovoríte celému národu, že 140 000 plus to je vlastne fajn, že to sa oplatí. Ale potom sa bavíme o prorastových opatreniach, ktoré nikto nevidel. Aj keď zo dňa na deň vy inú legislatívu prijať viete. Spotrebné dane. Ja som to hovoril aj vo svojej faktickej poznámke. Škoda, že tu Marián Viskupič nie je, pretože my tu rozprávame o tom, ako treba znížiť spotrebné dane z paliva. On sám hovorí, Róbert Fico hovoril, že štát má znížiť spotrebné dane z paliva, z benzínu, z nafty. Že tak, ako to urobili iné krajiny. Však dobre, však ale nevymýšľajme koleso. Pozrite sa na to, ako to robili Poliaci. Dočasne znížili spotrebné dane. Najlacnejšie palivá mali, dokonca Slováci si tam mohli ísť za tie znížené ceny natankovať. Ako tie peniaze získajú? No povedali, že dajú windfall tax, čiže daň z nadmerných ziskov Orlenu a idú z neho vytiahnuť 1 miliardu €. Čo sa stalo s tým, že zo Slovnaft daň z tých nadmerných ziskov nikto nevybral? A minister Fantoci Kamenický doteraz s tým nič neurobil. Prečo neprijal žiadnu legislatívu? Ste tu takmer tri roky. Stovky miliónov eur tam odišlo. Áno, Marián Viskupič dobre rozprával, že Slovnaft väčšinu svojej výroby exportuje. No však ale to robí aj Orlen. Práve preto Poľsko pristúpilo k tomu, že ide zdaniť Orlen a získať od neho miliardu z nadmerných ziskov, pretože oni vedia, že ten Orlen to predával aj v Čechách a kdekade inde, len na tom zarobil na tej kríze. A takisto zarába teraz aj Slovnaft. Však, keď ide Slovnaft tieť na 100 %, to znamená, že 65 % vyváža do iných krajín. Kde má samozrejme zisky, aj keby na Slovensku nemal, až aj na Slovensku má obrovské. Dobre viete, že tu tankujeme najdrahšie spomedzi krajín V4. Zase, tak ako to bolo roky dozadu. Ale vy mu tie zisky nechávate. Čiže my sa tu bavíme o tom, že vy chcete nejakými drobnými zalepiť oči ľuďom. My vám hovoríme, že to nepomôže. Vy sa kvôli tomu kmášete v koalícii a ja vám hovorím reálny návod. Keby ste zvýšili trestné sadzby, tak vám neuniká toľko daní. Máte 1 miliardu navyše. Keby ste zdanili Slovnaft, tak máte stovky miliónov navyše, ktoré ste im nechali, aby odtiekli a oni neodtekajú nikde, že by sa tu zužitkovali na Slovensku. Dobre viete, že Slovnaft je 100 % vlastnený Maďarmi. On odteká do MOL-u maďarského a viete čo? No Maďari si uplatňujú daň z nadmerných ziskov. Čiže vy necháte Slovnaft, aby odlieval peniaze do Maďarska, aby odlieval peniaze do maďarskej štátnej kasy. Však aspoň takto sa na to pozrite. Preto, keď ja vidím tie prorastové opatrenia a tú nemohúcnosť ministra financií, aby čokoľvek urobil, čo by malo zásah na rozpočet a vie dobre tie peniaze získať. Ďalšiu vec, hazard. Je niekto z vás fanúšikom hazardu? Pán Hazucha, podľa mňa vy nie ste fanúšik hazardu, keď sa na vás pozerám. Teraz, keď bol zápas, ja som to niekde čítal, že zápas priemerný, keď sme pozerali teraz slovenskú reprezentáciu počas majstrovstiev sveta v hokeji, 34 reklám bolo na stávkové kancelárie počas toho zápasu a rôzne stavte si a neviem čo a kasíno a free spiny. A ten hazard? Takmer 1,6 miliardy € len za jeden jediný rok si zobral z peňaženiek ľudí. Áno, však on sa rozpína, neskutočne sa rozpína. Všetky tie free spiny a online kasína, ktoré sú na rozmachu, stávkové kancelárie, že pomaly už si nemáte pozrieť zápas bez toho, aby ste si do neho nenaliali peniaze. Tak vás motivujú tie reklamy a 30 € a 50 € a neviem koľko € bez rizika. To je niečo, čo vás učí návyku. Dobre všetci vieme a vy to viete v sebe tiež, že to je návyková vec, že to je zlé, že hazard rozbíja rodiny, ale tam vás čakajú ďalšie stovky miliónov €. Ako je možné, že z 1,6 miliardy necelej za minulý rok si štát zobral 360 miliónov. Prečo tých 1,25 miliardy ste nechali tomu hazardu. Nie je to dosť na to, aby ufinancoval svoje prevádzky, svoje reklamy a na to, aby si vytvoril zisky? Prečo to nezdaníme tak, ako je v Poľsku alebo v Rakúsku? 45 % alebo 50? Prečo sme len na úrovni 27 %? Prečo sme okolo 20 % pri automatoch? Prečo? Prečo ich dneska nezdaníme viac? Prečo tie stovky miliónov € nezoberiete do rozpočtu na prorastové opatrenia? Alebo daň z vojny. Ja si pamätám Šutu, je to pán z vojny, rozprával. Daň z vojny rozprával, že tuná naši zbrojári miliardy idú vyvážať zo Slovenska na zbraniach a munícii. Tak ale oni z toho tvoria zisky. Dobre viete, že pán Strnák sa stal najbohatším zbrojárom svojho času na svete. Dobre, teraz už asi nie, lebo mu tam padli tie akcie kvôli tomu, že akcionári zistili, že niektoré z tých zmlúv, ktoré uzatvoril aj s Kaliňákom za 58 miliónov, pardon, za 58 miliárd na dodávku munície, vyzerajú tak trocha fiktívne. Ale aj tak sú to obrovské miliardy. Ak vyvážajú muníciu a zbrane za takmer 3 miliardy eur, prečo ich nezdaníte? Zo zbrojárov sa nedá. To som minule počul taký argument. Tak si pozrite vyvezené licencie. Tam nastavte inak poplatky. Nastavte tak poplatky, že tie peniaze získate do štátneho rozpočtu. Stovky miliónov eur. Aj keď ste hovorili, že žiaden náboj na Ukrajinu, tak tam máte stovky miliónov eur, ktoré vám visia vo vzduchu. Ale vy záhadne to nechcete. A potom sa tu v tej koalícii neustále šľaháte bičom, že vy nemáte peniaze na to, aby ste pomohli ľuďom a tie vaše prorastové opatrenia sú absolútne nulitné. Koľko som vám už povedal teraz opatrení, ktoré viete zaviesť, pretože máte väčšinu? Vy ste vedeli tu riešiť NAKU a ÚŠP a neviem čo zo dňa na deň. V sobotu sa stretnúť kvôli rušeniu úradu na ochranu oznamovateľov a počas ďalšieho týždňa to schvaľovať v parlamente. Ale na prorastové opatrenia čakáme 134 dní a sú absolútne o ničom. Všetci to dobre vieme, vy to viete tiež. Ja som vám to tu povedal. Povedal som vám, kde vás čakajú miliardy, ale vy ich nechcete. A preto vám hovorím, že vás potrebujeme vymeniť, lebo vy tú krajinu viete akurát zadlžovať, od ľudí vyberať v konsolidáciách ich, ale tam, kde vám ležia miliardy, si ich nezoberiete. Iba potom proste fňukáte, že neviete tým ľuďom pomôcť. A potom si myslíte, že keď idete živnostníkom zrušiť transakčnú daň, ktorú ste im sami zaviedli, takže vám tu budem ešte tlieskať? No nebudem vám tu tlieskať. Alebo keď si myslíte, že im zrušíte, že majú mať vycapenú A4 na nejakom okne, že majú vám odovzdať bločik, keď nakupujete a teraz vy veľkodušne im to opatrenie, ktoré ste sami zaviedli, idete zrušiť, tak vám mám zatlieskať? No nezatlieskam vám. Keď ste daňovým podvodníkom uvoľnili ruky, že môžu rozkrádať túto krajinu znížením trestných sadzieb a teraz Miga ide 105 miliónov € vyhodiť za IT systém, ktorý je absolútne nepotrebný, predražený a nefunkčný, tak vám mám tlieskať. Nebudem vám tlieskať, lebo je to holý nezmysel, čo sa tu deje v tejto krajine. Nebudem vám tlieskať a budem proti tomu bojovať. Prepáčte, tak to je, pretože vidím, že vy necháte zarábať bohatých, necháte oligarchov, aby zarábali ďalšie miliardy. Vy tu potom nanosíte nejaké trápne opatrenia, ktorými chcete zalepiť ľuďom oči. Obrali ste tie rodiny o tisícky a teraz si myslíte, že keď im prispejete 50 alebo 100 € ku pohrebu, takže ja vám budem akože tlieskať za to, že pohrebné idete zvýšiť? Však tie rodiny ste o tisícky € pripravili, takže prepáčte, nebudem vám za to tlieskať, pretože keby ste ich neožobračili v tých konsolidáciách, tí ľudia by mali dosť peňazí. Dosť peňazí. Takže vážené dámy a páni, a hlavne aj z SNS. Môžete tu lamentovať, koľko chcete. Väčšina tých opatrení, ktoré ste schválili, sú absolútne škodlivé pre Slovensko a nevybavíte to nijakými takýmito vašimi opatreniami, ktorými chcete ľuďom vrátiť 5 €, aj keď ste im z druhého vrecka vytiahli stovku. Za toto vám nezatlieska nikto. Ďakujem pekne. Tri faktíky mám, povedal Dušanko.